Document ID: 31992R0565

ΚΑΝΟΝΙΣΜΟΣ (ΕΟΚ) αριθ. 565/92 ΤΗΣ ΕΠΙΤΡΟΠΗΣ της 5ης Μαρτίου 1992 για τον καθορισμό κατά την περίοδο από την 1η Μαρτίου έως τις 30 Ιουνίου 1992 ορισμένων λεπτομερειών εφαρμογής του καθεστώτος γενικευμένων προτιμήσεων που ισχύουν στον τομέα του χοιρείου κρέατος μετά την εφαρμογή των προσωρινών συμφωνιών που συνήφθησαν με την Πολωνία, την Ουγγαρία και την Τσεχοσλοβακία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3834/90 του Συμβουλίου της 3ης Δεκεμβρίου 1991 για τη μείωση κατά το 1991 των εισφορών για ορισμένα γεωργικά προϊόντα τα οποία κατάγονται από αναπτυσσόμενες χώρες (1), όπως τροποποιήθηκε από τον κανονισμό (ΕΟΚ) αριθ. 3588/91 (2), και ιδίως το άρθρο 3,
Εκτιμώντας:
ότι ο κανονισμός (ΕΟΚ) αριθ. 3834/90 ισχύει έως τις 31 Δεκεμβρίου 1992 με βάση τον κανονισμό (ΕΟΚ) αριθ. 3588/91, όπως τροποποιήθηκε από τον κανονισμό (ΕΟΚ) αριθ. 282/92 (3), με τον οποίο παρατείνεται η εφαρμογή του κανονισμού (ΕΟΚ) αριθ. 3834/90 μέχρι το 1992-
ότι οι συμφωνίες συνδέσεως μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Πολωνίας, της Δημοκρατίας της Ουγγαρίας και της Τσεχικής και Σλοβακικής Ομοσπονδιακής Δημοκρατίας, αφετέρου, υπεγράφησαν στις 16 Δεκεμβρίου 1991- ότι, έως ότου αρχίσουν να ισχύουν οι συμφωνίες αυτές, η Κοινότητα αποφάσισε να εφαρμόσει, με ισχύ από την 1η Μαρτίου 1992, τις προσωρινές συμφωνίες που έχουν συναφθεί με τις εν λόγω χώρες, και οι οποίες στο εξής θα αποκαλούνται "προσωρινές συμφωνίες"-
ότι οι λεπτομέρειες της εφαρμογής των εν λόγω συμφωνιών προβλέπονται από τους κανονισμούς (ΕΟΚ) αριθ. 518/92 (4), (ΕΟΚ) αριθ. 519/92 (5) και (ΕΟΚ) αριθ. 520/92 (6) σχετικά με ορισμένες λεπτομέρειες εφαρμογής της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, αντιστοίχως με την Ουγγαρία, την Πολωνία και την Τσεχοσλοβακία, αφετέρου, καθώς και, όσον αφορά τον τομέα του χοιρείου κρέατος, από τον κανονισμό (ΕΟΚ) αριθ. 564/92 της Επιτροπής της 5ης Μαρτίου 1992 για τον καθορισμό των λεπτομερειών εφαρμογής στον τομέα του χοιρείου κρέατος του καθεστώτος που προβλέπεται από τις προσωρινές συμφωνίες σύνδεσης μεταξύ της Κοινότητας, αφενός, και της Δημοκρατίας της Πολωνίας, της Δημοκρατίας της Ουγγαρίας και της Τσεχικής και Σλοβακικής Δημοκρατίας, αφετέρου (7)-
ότι, σύμφωνα με τον κανονισμό (ΕΟΚ) αριθ. 3834/90, και ιδίως το άρθρο 2 παράγραφος 2, το γενικευμένο προτιμησιακό καθεστώς δύναται να ισχύσει και για την Πολωνία, την Τσεχοσλοβακία και την Ουγγαρία μόνον έως ότου χορηγηθούν δασμολογικές παραχωρήσεις στο πλαίσιο των προαναφερθεισών συμφωνιών- ότι οι εν λόγω συμφωνίες προβλέπουν δασμολογικές παραχωρήσεις στον τομέα του χοιρείου κρέατος και δηλώνουν, ιδίως, στο πρωτόκολλό τους αριθ. 7, την πρόθεσή τους να μην εφαρμοστεί πλέον στις χώρες αυτές το γενικευμένο προτιμησιακό καθεστώς-
ότι, υπό τους όρους αυτούς, κατά τη στιγμή κατά την οποία αρχίζουν να ισχύουν οι προαναφερθείσες δασμολογικές παραχωρήσεις και έως ότου δοθεί οριστική λύση στο πρόβλημα από το Συμβούλιο, πρέπει να προβλεφθεί ότι οι αιτήσεις που αφορούν προϊόντα καταγωγής Πολωνίας, Ουγγαρίας και Τσεχοσλοβακίας υποβάλλονται με βάση τον κανονισμό (ΕΟΚ) αριθ. 3745/91 της Επιτροπής της 18ης Δεκεμβρίου 1991 για τον καθορισμό των λεπτομερειών εφαρμογής στον τομέα του χοιρείου κρέατος, τον κανονισμό (ΕΟΚ) αριθ. 3588/91 του Συμβουλίου για τη μείωση κατά το 1992 των εισφορών για ορισμένα γεωργικά προϊόντα που κατάγονται από τις αναπτυσσόμενες χώρες (8), κατά την περίοδο από την 1η Μαρτίου έως τις 30 Ιουνίου 1992, να ληφθούν υπόψη με βάση τον κανονισμό (ΕΟΚ) αριθ. 564/92 και να μειωθούν, κατά συνέπεια, οι ποσότητες τις οποίες προβλέπει ο πρώτος από τους δύο αυτούς κανονισμούς-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι αιτήσεις πιστοποιητικών εισαγωγής για τα προϊόντα τα οποία κατάγονται από την Πολωνία, την Ουγγαρία και την Τσεχοσλοβακία, οι οποίες υποβάλλονται από την 1η έως τις 10 Μαρτίου 1992 με βάση το άρθρο 4 του κανονισμού (ΕΟΚ) αριθ. 3745/91, θεωρείται ότι υποβλήθηκαν με βάση το άρθρο 2 του κανονισμού (ΕΟΚ) αριθ. 564/92 και υπόκεινται στις διατάξεις του κανονισμού αυτού.
2. Κατά παρέκκλιση του άρθρου 2 δεύτερη περίπτωση του κανονισμού (ΕΟΚ) αριθ. 3745/91, οι εισαγόμενες κατά την περίοδο από την 1η Μαρτίου έως τις 30 Ιουνίου 1992 ποσότητες, καθορίζονται σε 200 τόνους για τα προϊόντα τα οποία υπάγονται στον αύξοντα αριθμό 59.0010, 100 τόνους για τα προϊόντα που υπάγονται στον αύξοντα αριθμό 59.0040, και ακυρώνονται για τα προϊόντα τα οποία υπάγονται στους αύξοντες αριθμούς 59.0060, 59.0070 και 59.0080.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαρτίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Μαρτίου 1992.

Labels: 3
18
17